=== Norge ===
I Norge skrev Maurits Hansen, en skolebestyrer fra [[Kongsberg]], i [[1825]] "''Criminalhistorien''" ''Keadan, eller Klosterruinen'', om en ulykke, der viser sig at være et drab. I [[1836]] udgav Hansen ''Jutulskoppen'', "''en Norsk Criminal-Fortælling''". I [[1839]] blev ''Mordet på maskinbygger Roolfsen'' trykt som føljeton i månedsmagasinet ''Norske Læsefrugter''; den udkom som bog året efter. Dermed bliver [[assessor]] Barth litteraturhistoriens første detektiv – to år før Poes Dupin. Angiveligt skrev Hansen historien om Roolfsen, fordi han selv var blevet forbigået, da han ansøgte om stillingen som [[lektor]] ved [[Det Kongelige Frederiks Universitet]] i [[Oslo|Christiania]] i 1839, men blev forbigået af den langt yngre [[Johan Sebastian Welhaven]], fordi denne blev støttet af den mægtige grev [[Wedel Jarlsberg]]. Et vigtigt [[element]] i romanen er netop [[kritik]]ken af "''Gunstsystemets Corridorer''" som et [[Socialt netværk|netværk]], hvor samfundets [[elite]] sørger for hinanden; kriminalromanen som samfundskritik.<ref>Jan H. Landro: ''Frå Nora til Karl Ove'' (s. 113)</ref>
Litteratur Kriminalitet